เป็นประจำเดือนค่ะ เป็นมาหลายวันเเล้ว มาตั้งแต่วันที่4ค่ะจนตอนนี้วันที่13แล้วออกแบบกระปริบกระปรอยนะค่ะ แต่ฉีดยาคุมมาเป็นเข็มที่2เเล้ว อยากรู้ค่ะว่าประจำเดือนจะมานานกี่วัน แล้วจะเป็นไรไหมถ้าไม่ไปหามันจะหยุดไหลไปเองไหมค่ะ หรือต้องทำยังไงเครียดมากเลยค่ะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่มถ้าไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นค่ะ หากมีอาการเลือดออกจากช่องคลอดมากผิดปกติ หรือมีผลข้างเคียงอื่นๆดังกล่าวมาที่เป็นมากจนทนไม่ได้ ควรไปพบสูตินรีแพทย์